Document ID: 32003D0467

Απόφαση της Επιτροπής
της 23ης Ιουνίου 2003
για τη θέσπιση καθεστώτος επίσημης απαλλαγής από τη φυματίωση, τη βρουκέλωση και την ενζωοτική λεύκωση των βοοειδών σε ορισμένα κράτη μέλη και περιφέρειες κρατών μελών όσον αφορά τις αγέλες βοοειδών
[κοινοποιηθείσα υπό τον αριθμό Ε(2003) 1925]
(Κείμενο που παρουσιάζει ενδιαφέρον για τον ΕΟΧ)
(2003/467/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από τον κανονισμό (ΕΚ) αριθ. 1226/2002 της Επιτροπής(2), και ιδίως το παράρτημα A κεφάλαιο I σημείο 4, το παράρτημα A κεφάλαιο II σημείο 7 και το παράρτημα Δ κεφάλαιο Ι σημείο Ε,
Εκτιμώντας τα ακόλουθα:
(1) Στην οδηγία 64/432/EΟΚ προβλέπεται ότι κράτη μέλη ή τμήματα ή περιφέρειες των εν λόγω κρατών μελών μπορούν να κηρυχθούν επισήμως ως απαλλαγμένα από τη φυματίωση, τη βρουκέλωση και την ενζωοτική λεύκωση των βοοειδών όσον αφορά τις αγέλες βοοειδών, εφόσον πληρούνται ορισμένοι όροι που καθορίζονται στην εν λόγω οδηγία.
(2) Με την απόφαση 1999/467/EΚ της Επιτροπής(3), όπως τροποποιήθηκε τελευταία από την απόφαση 2001/26/EΚ(4), θεσπίσθηκε καθεστώς επίσημης απαλλαγής από τη φυματίωση σε ορισμένα κράτη μέλη ή περιφέρειες κρατών μελών όσον αφορά τις αγέλες βοοειδών.
(3) Με την απόφαση 1999/466/EΚ της Επιτροπής(5), όπως τροποποιήθηκε τελευταία από την απόφαση 2003/164/EΚ(6), θεσπίσθηκε καθεστώς επίσημης απαλλαγής από τη βρουκέλωση σε ορισμένα κράτη μέλη ή περιφέρειες κρατών μελών όσον αφορά τις αγέλες βοοειδών.
(4) Με την απόφαση 1999/465/EΚ της Επιτροπής(7), όπως τροποποιήθηκε τελευταία από την απόφαση 2003/177/EΚ(8), θεσπίσθηκε καθεστώς επίσημης απαλλαγής από την ενζωοτική λεύκωση των βοοειδών σε ορισμένα κράτη μέλη ή περιφέρειες κρατών μελών.
(5) Το Βέλγιο όσον αφορά το σύνολο της επικράτειάς του και η Ιταλία όσον αφορά τις επαρχίες Ascoli Piceno, Bergamo, Lecco και Sondrio υπέβαλαν στην Επιτροπή έγγραφα με τα οποία αποδεικνύεται η συμμόρφωση προς όλους τους όρους που προβλέπονται στην οδηγία 64/432/EΟΚ, προκειμένου ολόκληρη η επικράτεια του Βελγίου καθώς και οι εν λόγω περιφέρειες της Ιταλίας να κηρυχθούν επισήμως ως απαλλαγμένες από τη φυματίωση όσον αφορά τις αγέλες βοοειδών.
(6) Το Βέλγιο όσον αφορά το σύνολο της επικράτειάς του και η Ιταλία όσον αφορά την περιφέρεια Sardinia καθώς και τις επαρχίες Ascoli Piceno, Bergamo, Como, Lecco, Mantova, Sondrio, Trento και Varese υπέβαλαν στην Επιτροπή έγγραφα με τα οποία αποδεικνύεται η συμμόρφωση προς όλους τους όρους που προβλέπονται στην οδηγία 64/432/EΟΚ, προκειμένου ολόκληρη η επικράτεια του Βελγίου καθώς και οι εν λόγω περιφέρειες της Ιταλίας να κηρυχθούν επισήμως ως απαλλαγμένες από τη βρουκέλωση όσον αφορά τις αγέλες βοοειδών.
(7) Η Ιταλία υπέβαλε στην Επιτροπή έγγραφα με τα οποία αποδεικνύεται η συμμόρφωση προς όλους τους όρους που προβλέπονται στην οδηγία 64/432/EΟΚ, όσον αφορά τις επαρχίες Ascoli Piceno, Bergamo, Brescia, Como, Lecco, Mantova, Sondrio και Varese, προκειμένου οι εν λόγω περιφέρειες να κηρυχθούν επισήμως ως απαλλαγμένες από την ενζωοτική λεύκωση των βοοειδών.
(8) Για λόγους σαφήνειας, οι κατάλογοι με τα κράτη μέλη και τις περιφέρειες κρατών μελών που κηρύχθηκαν επισήμως ως απαλλαγμένα από τη φυματίωση, τη βρουκέλωση και την ενζωοτική λεύκωση των βοοειδών, όσον αφορά τις αγέλες βοοειδών, πρέπει να περιλαμβάνονται στην ίδια νομοθετική πράξη. Ως εκ τούτου, οι αποφάσεις 1999/467/EΚ, 1999/466/EΚ και 1999/465/EΚ πρέπει να καταργηθούν.
(9) Τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Κράτη μέλη και περιφέρειες κρατών μελών επισήμως απαλλαγμένα από τη φυματίωση
1. Τα κράτη μέλη που περιλαμβάνονται στο κεφάλαιο 1 του παραρτήματος I κηρύσσονται επισήμως ως απαλλαγμένα από τη φυματίωση όσον αφορά τις αγέλες βοοειδών.
2. Οι περιφέρειες κρατών μελών που περιλαμβάνονται στο κεφάλαιο 2 του παραρτήματος I κηρύσσονται επισήμως ως απαλλαγμένες από τη φυματίωση όσον αφορά τις αγέλες βοοειδών.
Άρθρο 2
Κράτη μέλη και περιφέρειες κρατών μελών επισήμως απαλλαγμένα από τη βρουκέλωση
1. Τα κράτη μέλη που περιλαμβάνονται στο κεφάλαιο 1 του παραρτήματος IΙ κηρύσσονται επισήμως ως απαλλαγμένα από τη βρουκέλωση όσον αφορά τις αγέλες βοοειδών.
2. Οι περιφέρειες κρατών μελών που περιλαμβάνονται στο κεφάλαιο 2 του παραρτήματος IΙ κηρύσσονται επισήμως ως απαλλαγμένες από τη βρουκέλωση όσον αφορά τις αγέλες βοοειδών.
Άρθρο 3
Κράτη μέλη και περιφέρειες κρατών μελών επισήμως απαλλαγμένα από την ενζωοτική λεύκωση των βοοειδών
1. Τα κράτη μέλη που περιλαμβάνονται στο κεφάλαιο 1 του παραρτήματος IΙΙ κηρύσσονται επισήμως ως απαλλαγμένα από την ενζωοτική λεύκωση των βοοειδών.
2. Οι περιφέρειες κρατών μελών που περιλαμβάνονται στο κεφάλαιο 2 του παραρτήματος IΙΙ κηρύσσονται επισήμως ως απαλλαγμένες από την ενζωοτική λεύκωση των βοοειδών.
Άρθρο 4
Κατάργηση
Οι αποφάσεις 1999/465/EΚ, 1999/466/EΚ και 1999/467/EΚ καταργούνται.
Άρθρο 5
Αποδέκτες
Η παρούσα απόφαση απευθύνεται στα κράτη μέλη.
Βρυξέλλες, 23 Ιουνίου 2003.

Labels: 0
18
6